సరే.
డాక్టర్ గారెట్? ఎక్కడికి వెళుతున్నారు?
ప్రియమైన స్టెల్లా,
లూక్ ద్వారా ఇప్పుడే భయంకరమైన వార్త విన్నాను.
నాకు చాలా బాధగా ఉంది.
నా జీవితంలో మొదటిసారి, నాకు మాటలు రావడం లేదు.
ఆ సర్పం కోసం నేను ఆల్డ్వింటర్ వచ్చాను,
కానీ ఒక మంచి స్నేహం దొరుకుతుంది అని ఊహించలేదు.
స్టెల్లా, నేను నిజంగా మిమ్మల్ని చూడాలి అని కోరుకుంటున్నాను,
కానీ నేను తిరిగి వస్తే ఆ గ్రామస్థులు మనస్తాపానికి గురవుతారని భయపడుతున్నాను.
మీరు నా స్నేహితురాలు ఇంకా నేను ఎప్పుడూ...
ఏం జరిగింది?
మన ఇంట్లో దొంగలు పడ్డారా?
మార్తా ఎక్కడ? ఆమె గది ఖాళీగా ఉంది.
మనం వెళ్లి అల్పాహారం తిందాం.
-ఎక్కడికి వెళ్లావు? -నాకు నిద్ర పట్టలేదు.
నీ కోసం వెతుకుతూ వచ్చాను.
నేను నయోమి కోసం వెతుకుతున్నాను.
ఆమె ఆ సర్పం దగ్గర ఉందా?
నీకు వెచ్చదనం అందించనివ్వు.
విల్?
ఏంటి?
అతను నా కోసం ఎదురుచూస్తున్నాడు.
నువ్వు బాధపడకు.
నేను సిద్ధంగా ఉన్నాను.
నాకు ఒక సహాయం చేయి.
ఏదైనా చేస్తాను.
నాకు కోరా, ఫ్రాంకీలని చూడాలని ఉంది.
వాళ్లు తిరిగి రావాలని కోరుకుంటున్నాను.
శారా పెర్రీ నవల ఆధారంగా
మరొక డబ్బా తీసుకురానా?
అలాగే, దయచేసి తీసుకురా. ఆ పాత్రల గదిలో ఉంది.
నా కామిక్ పుస్తకాలు!
-ఇవి మీకు వచ్చాయి, మిస్. -ధన్యవాదాలు.
మిసెస్ సీబోర్న్
కోల్చెస్టర్ ఎస్సెక్స్
ప్రియమైన కోరా,
మనం లండన్ లో కలవడానికి కొద్ది సమయం ముందు,
స్టెల్లాకి క్షయ వ్యాధి అని పరీక్షలలో తేలింది.
బహుశా ఆ మ్యూజియంలో నేనెందుకు అలా ప్రవర్తించానో నీకు అర్థమై ఉండచ్చు.
విషాదం ఏమిటంటే, ఆమె ఆరోగ్యం చాలా వేగంగా క్షీణిస్తోంది.
నీకు లేఖ రాయాలని, నిన్ను రమ్మని కోరాలని కొద్ది రోజులుగా ఆమె నన్ను ప్రాథేయపడుతోంది.
కానీ నేను చెప్పేది ఏమిటంటే, అది ఆమెకు, నాకు మనలో ఎవరికీ
అది మంచిది కాదు.
నిజం ఏమిటంటే, రోజులు ఎలా గడపాలో నాకు కొంచెం కూడా తెలియడం లేదు.
నేను మానసికంగా కుంగిపోయి ఉన్నాను.
అక్కడ.
నీ కుట్టు కన్నా నీ క్షవర నైపుణ్యం మెరుగుగా ఉంది.
-కొద్దిరోజుల పాటు నా దగ్గరకు వచ్చేయవచ్చు కదా? -నేను సొంతంగా బాగానే ఉన్నాను.
నన్ను చేయనివ్వు.
మనం మార్చురీకి తరువాత వెళదాం.
ఏంటి?
నా వేళ్లతో పనులు చేసుకునే విధంగా నేను సాధన చేయాలి.
నేను తిరిగి పనిలో పడాలి, స్పెన్సర్.
మెల్లగా మొదలు పెడుదువు గాని.
శస్త్రచికిత్స గురించి ఇప్పుడే ఆలోచించకు.
అది సాధ్యమని అనుకుంటున్నావా?
నేను విశ్రమించాలా? నా పనిని వదిలేయాలా?
-నీకు నా గురించి ఏమీ తెలియదా? -నన్ను మన్నించు.
నేను చేయగలిగింది ఏదైనా ఉండచ్చు.
నన్ను వదిలేయ్.
లూక్...
-నన్ను ఒంటరిగా వదిలేయ్. -అలాగే.
వీడ్కోలు.
ధన్యవాదాలు. ఇంక సెలవు.
హలో.
ఆంబ్రోస్ తన మనసు మార్చుకున్నాడు.
నన్ను క్షమించు.
దయచేసి లోపలికి రండి.
"బిల్లుని నేను ప్రవేశపెట్టలేను ఎందుకంటే సామాజిక గృహ నిర్మాణం అనేది సమస్యకు పరిష్కారం కాదు.
ప్రజలు తమ సమస్యల్ని తామే పరిష్కరించుకోవాలి, కానీ ప్రభుత్వం మీద ఆధారపడకూడదు."
నిజం చెప్పాలంటే, ఈ మనిషికి బుర్ర లేకపోగా హృదయం కూడా చిన్నదే.
ఆందోళన పడకు. నా పోరాటం కొనసాగిస్తాను. లేఖలు రాస్తుంటాను.
వాస్తవంగా, మేము కూడా మీకు ఒక విశేషం చెప్పాలి.
మాకు సహకరించడానికి స్పెన్సర్ ఒక పథకం చెప్పాడు.
ఏంటి? ఎప్పుడు?
మీరు అందరూ వెళ్లిపోయాక మేము మాట్లాడుకుంటూ ఉండిపోయాము, అప్పుడు అతను...
ఈ మొత్తం భవనం కొనుగోలు చేస్తానని చెప్పాడు.
-ఏంటి? -అవును.
అతను ప్లంబింగ్, విద్యుత్ సరఫరా ఏర్పాటు చేయాలని అనుకుంటున్నాడు.
ఈ భవనం రూపురేఖలు మార్చబోతున్నాడు.
ఇది మీకు మంచిది.
మాకు మాత్రమే కాదు, ఇక్కడ పది కుటుంబాలు నివసిస్తున్నాయి.
మీకు సంతోషంగా లేదా?
ఖచ్చితంగా ఉంది.
వ్యక్తిగతంగా, మీరు అందరూ చాలా లబ్ధి పొందుతారు.
కానీ మనకి రావలసింది వ్యవస్థలో మార్పు, అంతే కానీ వితరణ కాదు.
అతను ఇదంతా మీ కోసం చేస్తున్నట్లు అనిపిస్తుంది.
అతను మీతో కలిసి తన భవిష్యత్తు గురించి మాట్లాడాడు.
కోరా.
-స్పెన్సర్. -కోరా. నేను...
నువ్వు మార్తా కోసం చూస్తున్నట్లయితే, ఆమె కొద్ది రోజుల క్రితమే వెళ్లిపోయింది.
-ఆమె చీప్ సైడ్ వీధిలో ఉంటోంది. -లేదు. నీకు ఒక చెడు వార్త చెప్పాలి.
లూక్ ని ఎవరో లూటీ చేసి, కత్తిపోట్లు పొడిచారు.
ఏంటి? ఎప్పుడు?
పార్టీ నుండి ఇంటికి వస్తుండగా దారిలో ఇది జరిగింది.
అతని కుడి చెయ్యికి కత్తి గాటు పడింది.
అతడిని నేరుగా ఆపరేషన్ థియేటర్ లో చేర్చాను.
-నా శాయశక్తులా ప్రయత్నించాను. -సరే.
అతను మళ్లీ శస్త్రచికిత్సలు చేయగలడని నేను అనుకోను.
ఓహ్, లూక్!
నేను ఈ పరిస్థితుల్ని మార్చగలిగితే, ప్రదేశాలని మార్చగలిగితే...
నేను ఏం చేయగలను? ఏదైనా సరే.
అతడిని పలకరించు. ధైర్యం చెప్పు.
నా గురించి అడిగాడా?
నేను ఇక్కడకి వచ్చానని అతనికి తెలియదు.
లూక్?
ఓహ్, నా ప్రియ మిత్రుడా.
నువ్వు వస్తావని ఊహించలేదు.
నాకు తెలిసిన వెంటనే వచ్చాను.
నన్ను చాలా క్షమించు.
ఇటు చూడు. ఎందుకూ పనికి రాదు.
కనీసం ఒక గొడ్డు మాంసపు ముక్క కూడా కోయలేను.
నన్ను శుభ్రం చేయనివ్వు.
ఏదైనా చికిత్స అందించే ఏర్పాటు చేయనా?
రబ్బరు బ్యాండుతో వ్యాయామం చేయమంటావా? వద్దులే.
శరీరం లోపల కృత్రిమ అవయవాలు జోడిస్తారని
నువ్వు చెప్పిన ఆ డాక్టర్ కి లేఖ రాయమంటావా?
నేను అతని గురించి నీకు ఎందుకు చెప్పానంటే అతను ఒక మూర్ఖుడు కాబట్టి.
అది సాధ్యం కాదు.
సరే, ఇప్పుడు ఇక్కడ ఉన్నాను.
ఇకపై ఏం జరిగినా, మన ఇద్దరం కలిసి ఎదుర్కొందాం.
ఇద్దరం కలిసా?
మన చెత్త గొడవ గురించి మర్చిపో.
నేను ఇక నుండి నిన్ను చూసుకుంటాను.
ఎలా?
వచ్చి నాతో పాటే ఉండు.
నాకు పరిచర్యలు చేయడానికి స్పెన్సర్ ప్రయత్నించినట్లే నువ్వు కూడా చెబుతున్నావు.
లేదు. నా ఉద్దేశం నువ్వు నాతో పాటు వచ్చేయాలని. ఎప్పటికీ.
ఏంటి?
నా స్నేహితుడిగా ఇంకా సహచరుడిగా.
అది మార్తా చేసే పని అనుకున్నాను.
ఆమె వెళ్లిపోయింది.
అదీ సంగతి. కాబట్టి, ఆ ఖాళీని పూరించాలి.
లేదు.
ఆ మతాధికారి వెనుకడుగు వేశాడు,
-సేవకులు వెళ్లిపోయారు. -లేదు, లూక్.
-చివరిగా నేను మాత్రమే మిగిలాను. -లేదు... దయచేసి, నోరుమూసుకుని విను.
అది మేలు చేస్తుందని అనుకుంటున్నాను.
మనం సరదాగా కలిసిపోతాము, ఒకరి తోడుని మరొకరం ఇష్టపడతాము.
నేను... నా ఇల్లు నా ఒక్కదానికీ చాలా పెద్దది. నా ఉద్దేశం, నువ్వు మైఖేల్ గదిలో ఉండచ్చు.
ఆ సమాధి గదా?
నేను దానిని శుభ్రం చేయించాను.
దాని గురించి ఆలోచించు.
మనం కలిసి చదువుకుంటూ మాట్లాడుకుంటూ కాలక్షేపం చేయవచ్చు.
బహుశా బయట విందు చేయవచ్చు. కెన్సింగ్టన్ ఉద్యానవనాల్లో వాహ్యాళికి వెళ్లవచ్చు.
లేదా ఒక కళాప్రదర్శనకు? చలిమంట? హోటల్ కి?
బాగా తినవచ్చు, బాగా తాగవచ్చు.
మనం శుభరాత్రి అని చెప్పుకున్నాక, నేను నీ భర్త మంచం మీద పడుకోమంటావా?
ఎందుకు కాదు?
ఎందుకంటే ఇది వెర్రితనంగా ఉంటుంది.
దానిని నువ్వు కనీసం గ్రహించలేకపోతున్నావు.
కానీ ఈ... ఈ రక్తపు గాయాలు నా కళ్లను తెరిపించాయి.
నీ గురించి ఆందోళన చెందుతున్నాను, లూక్.
నీకు అవసరమైనప్పుడు నన్ను పిలిచావు.
ఒక వైద్యుడిగా.
నువ్వు ఏడుస్తున్నప్పుడు ఓదార్పు కోసం.
తాగడానికి ఒక తోడు కోసం.
అది నిజం కాదు. నువ్వు నా స్నేహితుడివి.
సరే, నీ స్నేహితుడిగా...
నేను నీతో నిజాయితీగా ఉండాలి, కోరా.
నాకు నీతో కలిసి ఉండాలని లేదు.
ఎందుకు ఉండవు?
ఎందుకంటే నేను నిన్ను ప్రేమిస్తున్నాను,
నువ్వు మరొకరి ప్రేమలో ఉన్నావు.
మార్తా.
లోపలికి వస్తావా?
లూక్ గురించి నువ్వు వినే ఉంటావు అనుకుంటా.
అవును.
నాకు ఎందుకు చెప్పలేదు?
నువ్వు మూర్ఖపు పని ఏదో చేస్తావని భయపడ్డాను.
నన్ను క్షమించు, మార్తా.
దేని కోసం?
నిన్ను అవమానపరిచాను. లూక్...
నేను ఇష్టపడే మనుషుల్ని నేను పట్టించుకోలేదు.
మేడ మీద నుండి చూస్తే అద్భుతమైన దృశ్యం కనిపిస్తుంది.
నువ్వు చూస్తావా?
నాకు పరిచర్యలు చేసే మనిషి అవసరం లేదని నేను కోరాకి చెప్పాను.
ఆమె ఎలా ఉంది?
అసాధ్యం.
ఆమె నీ గురించి ఆందోళన చెందుతోంది. మేము ఇద్దరం ఆందోళన పడుతున్నాం.
స్పెన్సర్, నేను కనీసం రాయలేకపోతున్నాను.
నువ్వు చెప్పు, నేను రాస్తాను.
నువ్వు ఒక్క రాత్రికి ఇక్కడ ఉండవచ్చు.
నీకు అవసరమైనంత కాలం ఉంటాను.
ధన్యవాదాలు.
నేను పుట్టిన ఇంటిని ఇక్కడి నుండి దాదాపుగా చూడగలను.
ఆంబ్రోస్ సహాయం చేస్తున్నాడా?
అతను ఒక సామ్యవాద లక్ష్యానికి సహకరించలేకపోతున్నాడు.
మన్నించు.
స్పెన్సర్ ఏం అనుకుంటున్నాడు?
నాకు తెలియదు. నేను అతనికి దూరంగా ఉంటున్నాను.
అతను నన్ను ప్రేమిస్తున్నాడు అనుకుంటా.
అతను నీకు ఏమైనా చెప్పాడా?
నేను అలా చెప్పగలను.
ఏంటి విషయం?
స్టెల్లా గురించి. ఆమె అనారోగ్యంగా ఉంది.
ఫ్లూ జ్వరం ఇంకా ఉందా?
క్షయ వ్యాధి. ఆమె మరణించబోతోంది.
నన్ను వచ్చి చూడమని అడిగింది, కానీ నేను తిరిగి వెళ్లగలనని అనుకోవడం లేదు.
భయపడుతున్నావా?
గ్రామ ప్రజల గురించి కాదు.
విల్ ని కలవడం గురించా?
నా గురించి నీకు తెలుసు. నేను...
అన్నీ పగులగొడతాను.
నువ్వు వాటి తిరిగి అతికించవచ్చు కూడా.
నీకు వెళ్లాలి అనిపిస్తే, నువ్వు వెళ్లి తీరాలి.
నువ్వు పిరికిపందవి కావు, కోరా సీబోర్న్.
మార్తా.
నీకు ఇంత సంపద ఉందని నేను ఊహించలేదు.
నిన్ను కలవడం సంతోషంగా ఉంది.
విను.
ఈ కొత్త భవన యజమాని ఆలోచన గనుక నా మెప్పు కోసం చేస్తున్నట్లయితే, నేను...
ఇది అంతకు మించి. నేను ఒక ప్రతిపాదన చేయాలి.
వద్దు.
నన్ను మన్నించు, ఒక మగవాడికి బందీనై జీవించే తరహా మహిళని కాను...
-లేదు, ఖచ్చితంగా అది కాదు. కానీ... -పెళ్లి, ఆడవారిని బానిసలుగా మార్చేస్తుంది.
-సామాజికంగా, ఆర్థికంగా. -ఏంటి? లేదు.
అవును, ఉద్యమానికి ఇదే అతిపెద్ద అడ్డంకి.
ఇది నిజంగా అటువంటి తరహా ప్రతిపాదన కాదు.
సామాజిక గృహ నిర్మాణం కోసం ఉద్యమించడానికి నా ట్రస్టుని ఉపయోగించాలని నిర్ణయించాను,
అయితే దానిని నిర్వహించడానికి ఒక మనిషి కావాలి.
మన ఇద్దరం కలిసి పని చేయాలని కోరుకుంటున్నాను.
నీకు ఉద్యోగం ఇద్దాం అనుకుంటున్నాను.
హలో, గాగ్. నీకు దూరం అయ్యాను.
కోబాల్ట్.
సియాన్.
అందులో కలోన్ ఇంకా స్నానపు ఉప్పు కూడా ఉన్నాయి.
వచ్చినందుకు ధన్యవాదాలు.
బాబుని తీసుకువచ్చినందుకు కూడా.
సరే. మేము మీకు దూరమయ్యాము.
మీరు రారేమో అని కలవరపడ్డాను.
నేను మరోసారి మిమ్మల్ని చూడాలని కోరుకున్నాను.
ఇప్పుడు ఎలా ఉంది?
నేను సిద్ధంగా ఉన్నాను.
లేదు, అలా అనకండి.
కానీ నేను సిద్ధంగా ఉన్నాను.
పిల్లలు ఎలా ఉన్నారు?
స్కూలు అయిపోయాక గ్రామంలోని ఒక మహిళ వారిని చూసుకుంటుంది.
నేను అలసిపోతున్నాను.
మీరు బాగానే ఉన్నారా? ఇప్పుడు విశ్రాంతి తీసుకుంటారా?
లేదు. అప్పుడే కాదు.
స్టెల్లా?
నాతో ఏదైనా మాట్లాడాలి అనుకుంటున్నారా?
అవును.
మీరు వెళ్లి విల్ ని కలుస్తారా?
ఏంటి? లేదు.
అతడు మాట్లాడటానికి ఒక మనిషి ఉండాలి.
కానీ నేను ఇక్కడికి వచ్చింది మిమ్మల్ని చూడటానికి.
అతను చర్చ్ లో ఉంటాడు.
అయితే, నేను అతడికి అంతరాయం కలిగించకూడదు.
నేను అడుగుతున్నాను, కోరా.
నాకు కావలసింది అదే.
పిల్లవాడిని నా దగ్గర ఉండనివ్వు.
నిన్ను రావద్దని చెప్పాను కదా.
నేను స్టెల్లాని చూడాలని వచ్చాను.
వెళ్లి నిన్ను కలవమని ఆమె కోరింది.
నన్ను వెళ్లిపోమంటే వెళ్లిపోతాను.
నడుస్తూ మాట్లాడుకుందామా?
సముద్రంలోకి పడవలు వెళుతున్నాయా?
లేదు.
అందరూ ఇంకా భయంతోనే ఉన్నారు.
ఈ సమస్యల్ని పిల్లలు ఎలా తట్టుకుంటున్నారు?
స్టెల్లా ఎంత అనారోగ్యంగా ఉందో నేను వాళ్లకి ఇంకా చెప్పలేదు.
నయోమి ఇంకా కనిపించడం లేదు కనుక,
ఇదంతా చాలా క్రూరంగా అనిపిస్తోంది.
నీతో మాట్లాడటానికి ఒక మనిషి అవసరమని స్టెల్లా భావిస్తోంది.
నాతో మాట్లాడు.
ఆమె చాలా ధైర్యవంతురాలు.
తన సమస్యని నాకన్నా ధైర్యంగా ఎదుర్కొంది.
అవును, బహుశా ఆ విషయం ఆమెకు కొంతకాలంగా తెలిసి ఉంటుంది.
హుమ్. అవును, ఆమె దానిని స్వీకరించింది.
కొన్ని సమయాలలో, ఆమె...
ఆమె మనస్సు పరిపరి విధాలుగా పోతుంది.
ఆ తరువాత, నా స్టెల్లా నా దగ్గరికి తిరిగి వస్తుంది.
కానీ...
వెళ్లిపోయినా కూడా, నేను...
ఆమెను ప్రేమించకుండా ఉండలేను.
నేను తనని ఎప్పుడూ ప్రేమిస్తుంటాను, కోరా.
నాకు తెలుసు.
నీ గురించి నాకు తెలుసు, విల్.
మీ అమ్మ నిజమే చెప్పింది, తెలుసా?
ఆ సర్పం సజీవంగా ఉంది.
నువ్వు దానిని చూశావా?
-అది ఎలా ఉంటుంది? పెద్దగా ఉంటుందా? -అవును.
నువ్వు కూడా వచ్చి దానిని చూస్తావా?
ఇవి ఆ సర్పం కోసమా?
కొన్ని నీ దగ్గర దాచుకో.
కొన్ని మీ అమ్మ కోసం ఉంచు.
నన్ను క్షమించు, విల్,
నీ పరిస్థితుల్ని నేను మరింత విషమం చేసి ఉంటాను.
లేదు, కోరా.
నేను కోరుకున్నదంతా నాకు ఉన్నా కూడా,
నేను నిన్ను ఆహ్వానించాను.
ఇది అంత తేలికైన విషయం కాదు.
తేలిక కాదా?
ప్రేమ పరిమితమైనది కాదు.
అది పెళ్లికి మాత్రమే పరిమితం కాదు.
ప్రేమించడానికి చాలా మార్గాలు ఉన్నాయి.
ఒక సంతోషకరమైన వివాహం గురించి నీకు ఎప్పటికీ తెలియదు.
కానీ ఒక వ్యక్తిని ప్రేమించడం అంటే ఎలా ఉంటుందో నాకు తెలుసు.
తిరిగి ప్రేమించడటం ఎలా ఉంటుందో తెలుసు.
వాల్టర్ ఇవాన్స్ అండ్ కో. లిమిటెడ్ డెర్బీ
ఇదిగో. అయిపోయింది.
ఇప్పుడు మనం ఇంట్లోకి వెళ్లిపోదామా?
నువ్వు పడవలోకి ఎందుకు వస్తున్నావు?
మనం ఎక్కడికి వెళుతున్నాము?
నా పడవని నీటిలోకి నెడతావా?
ఆ పని చేయగలవా?
అతడిని కలవడానికి ఇప్పుడు సిద్ధంగా ఉన్నాను.
ఆ సర్పాన్నా?
నా దేవుడా, నా ప్రభువా!
అమ్మా!
ఫ్రాంకీ?
-ఏమయింది? -ఏం జరిగింది?
స్టెల్లా ఎక్కడ?
ఫ్రాంకీ.
ఆమె సర్పాన్ని చూడటానికి వెళ్లింది.
-ఏంటి? -నీ ఉద్దేశం ఏమిటి?
నిన్ను మేము ఏమీ అనము. ఆమె ఎక్కడికి వెళ్లిందో చెప్పు చాలు.
ఆమె పడవలో వెళ్లింది.
ఏంటి?
మేము ఆ పాముని చూశాము, కోరా. మేము చూశాము.
మరేం ఫర్వాలేదు.
స్టెల్లా ఎక్కడికి వెళుతోంది?
విల్ తో పాటు తిరిగి ఇంటికి వెళ్లింది.
కానీ ఇంతకుముందు, నేను వెళ్లడానికి సిద్ధంగా ఉన్నాను అని చెప్పింది.
స్టెల్లా ఆరోగ్యం అంత బాగా లేదు.
ఆమె చనిపోతోందా?
సరే, ఏదో ఒక రోజు మనమంతా చనిపోవలసిన వాళ్లమే.
కానీ ఆమె పూర్తిగా జీవించకుండానే,
నాన్న లాగ మరణిస్తుందా?
అవును, ఆమె పరిస్థితి అదే అని నా భయం.
నువ్వు చనిపోవడం నాకు ఇష్టం లేదు.
నాకు అలాంటి ఉద్దేశం ఏమీ లేదు.
నేను చేయవలసిన పనులు చాలా ఉన్నాయి.
అది మంచిది.
నయోమి.
ఇక అంతా బాగానే ఉంటుంది, నాన్నా.
నేను ఆ సర్పాన్ని చూశాను.
అది చనిపోయింది అనుకుంటా.
ఇక అంతా ముగిసింది.
ఇది సముద్ర తీరంలో ఉంది! పదండి.
ఈ రోజు ఆదివారం కాదు, కదా?
ఆ మృగం చనిపోయింది. సముద్ర తీరంలో పడి ఉంది.
నేను ఈ విషయాన్ని అందరికీ చెప్పాలి. మతాధికారికి వెళ్లి చెప్పు.
ఆ మృగం చనిపోయింది.
అది హార్బర్ దగ్గర పడి ఉంది. వెళ్లి స్వయంగా చూడండి.
అది పాము కాదు.
ఇది ఏంటి? ఓరి దేవుడా.
నయోమి.
జో!
అది ఇక్కడికి ఎందుకు వచ్చింది?
భూకంపం కారణంగా అది తన వలస మార్గాలను తప్పిపోయి ఉంటుంది.
దానిని సర్పం అని అందరూ ఎందుకు అనుకుంటున్నారు?
ప్రజలకు ఏమి అర్థం కాదో దాని గురించి భయపడతారు.
తప్పుడు అభిప్రాయాలు ఏర్పరుచుకుంటారు.
అది చనిపోవడం నాకు ఇష్టం లేదు.
ఆరు నెలల తరువాత
మిసెస్ సీబోర్న్?
ప్రొఫెసర్.
మరొక అధికారిక లేఖ.
ధన్యవాదాలు.
కోరా, ఎలా ఉన్నావు?
నేను ఊహించినట్లుగా, ఏదైనా కందకంలో ఉన్నావా?
నీకు దూరమైనందుకు విచారిస్తున్నాను.
అయితే, నువ్వు నన్ను మిస్ అయినంతగా నేను మిస్ కావడం లేదులే.
నన్ను మెచ్చుకునే మనుషులు చివరికి నాకు దొరికారు.
వైద్య కళాశాలకు నన్ను అధిపతిగా నియమించారు.
గుండెకి సంబంధించిన రహస్యాలను విద్యార్థులకు బోధించాలని చెప్పారు.
ఇక నీ విషయానికొస్తే, నీ పని ఎలా సాగుతోంది?
ఈ పాటికి నీకు విల్ నుంచి పిలుపు వచ్చి ఉండాలి కదా?
"ఎవర్సిలీ వుడ్ లో మిస్టర్ గార్త్ గనుక నక్కని పట్టుకోలేకపోతే,
అతను ఎప్పటికీ పట్టుకోలేడు అని కొందరు కొన్నిసార్లు భయపడినా,
నక్కలు అనబడే జంతువులు లేవు అని అది రుజువు చేయదు."
ఇక వెళ్లు. హాయిగా నిద్రపో.
శుభరాత్రి. శుభరాత్రి.
నేను ఒక్క క్షణంలో వస్తాను, జో.
ప్రియమైన విల్,
నేను ఇప్పటికీ ప్రతి రోజూ నిన్ను తల్చుకుంటాను,
మనం పంచుకున్న అభిప్రాయాలు ఇంకా వాటి ఉద్దేశాల గురించి ఆలోచిస్తుంటాను.
నేను కుంగిపోయాను, కానీ తరువాత కోలుకున్నాను.
నిన్ను నేను ప్రేమిస్తున్నాను, అలాగే నువ్వు లేకుండా కూడా సంతృప్తిగా జీవిస్తున్నాను.
అయినా కూడా,
దయచేసి తిరిగి ఉత్తరం రాయగలవు.
రెవరెండ్ విలియం రాన్సమ్ మతాధికారి నివాసం
ఆల్డ్వింటర్ ఎస్సెక్స్
నువ్వు ఎప్పుడూ జవాబు రాయలేదు.
నేను చెప్పవలసింది చాలా ఉంది.
మనం అలా నడుద్దామా?
తెలుగు అనువాదం: సతీశ్ కుమార్